
ประกาศสภาองค์การบริหารส่วนตำบลแม่เจ้าอยู่หัว
เรื่อง  ผลการประชุมสภาองค์การบริหารส่วนตำบลแม่เจ้าอยู่หัว สมัยสามัญ
สมัยที่ ๒ ครั้งที่ ๑-๒ ประจำปี  ๒๕๕๖ 
.............................................................
 

ตามที่สภาองค์การบริหารส่วนตำบลแม่เจ้าอยู่หัว ได้กำหนดให้มีการประชุมสภาองค์การบริหารส่วนตำบลแม่เจ้าอยู่หัว สมัยสามัญ สมัยที่ ๒ ครั้งที่ ๑ ประจำปี ๒๕๕๖ เมื่อวันที่  ๒๐ สิงหาคม ๒๕๕๖  เวลา ๑๐.๐๐ น. ณ ห้องประชุมสภาองค์การบริหารส่วนตำบลแม่เจ้าอยู่หัว เพื่อเสนอญัตติขอความเห็นชอบร่างข้อบัญญัติงบประมาณรายจ่ายประจำปีงบประมาณ พ.ศ.๒๕๕๗ และประชุมสภาองค์การบริหารส่วนตำบล     แม่เจ้าอยู่หัว สมัยสามัญ สมัยที่ ๒ ครั้งที่ ๒ ประจำปี ๒๕๕๖ เมื่อวันที่  ๒๔ สิงหาคม ๒๕๕๖  เวลา ๑๐.๐๐ น.เพื่อพิจารณาข้อบัญญัติงบประมาณรายจ่ายประจำปี ๒๕๕๗ ในวาระที่ ๒ และวาระที่ ๓ 


บัดนี้  การประชุมสภาองค์การบริหารส่วนตำบลแม่เจ้าอยู่หัวได้แล้วเสร็จ  องค์การบริหารส่วนตำบลแม่เจ้าอยู่หัว จึงขอประกาศผลการประชุมดังกล่าว เพื่อให้ประชาชนผู้สนใจได้รับทราบข้อมูลข่าวสารของราชการตามพระราชบัญญัติข้อมูลข่าวสารทางราชการ พ.ศ. ๒๕๔๐  และพระราชกฤษฎีกาว่าด้วยหลักเกณฑ์ และวิธีการบริหารจัดการบ้านเมืองที่ดี พ.ศ. ๒๕๔๖ รายละเอียดปรากฏตามเอกสารแนบท้ายประกาศฉบับนี้


จึงประกาศมาให้ทราบโดยทั่วกัน



ประกาศ ณ วันที่ ๖ เดือน กันยายน พ.ศ. ๒๕๕๖
สนั่น   จงไกรจักร
(นายสนั่น  จงไกรจักร)
ประธานสภาองค์การบริหารส่วนตำบลแม่เจ้าอยู่หัว

